**Тэматычны пералік дакументаў да выставы, прысвечанай 525-годдзю атрымання Мінскам самакіравання на Магдэбургскім праве**

|  |  |  |  |  |
| --- | --- | --- | --- | --- |
| **№ п/п** | **Дата****дакумента** | **Загаловак дакумента або справы, анатацыя да дакумента або справы** | **Пошукавыя даныя****(фонд, вопіс, справа, аркуш)** | **Заўвагі,****мова дакумента** |
| 1 | 2 | 3 | 4 | 5 |
|  |  | **Прывілеі** |  |  |
| 1 | 21(або 14).03.1499 | Прывілей вялікага князя літоўскага Аляксандра аб пераводзе места Менскага з літоўскага і рускага права ў нямецкае “Майтборскае”, якім прадугледжваліся:– прызначэнне войта з выплатай яму трэцяга пенязя ад разгляду ўсіх судовых спраў;– вызваленне людзей места Менскага ад усіх судоў ВКЛ і перавод іх у судовую адказнасць перад войтам, бурмістрамі і радцамі;– вызваленне людзей места Менскага ад падвод і старажоў, акрамя вялікакняжацкіх;– абавязак купцам гандляваць таварамі толькі ў месце (горадзе) і толькі пэўнымі мерамі гэтага места (штукамі, саракамі, паўтрэцястамі, лаштамі, фунтамі, цэтнарамі, кашамі, бочкамі);– дазвол мець важніцу і капніцу;– пажаданне засяляць пустыя гарадавыя нівы і палі;– дазвол мяшчанам браць дрэва ў лясах (акрамя бортнага дрэва) на адлегласці да трох міль ад места;– дазвол пасвіць скот на вызначаных месцах;– абавязак збудаваць паспалітую лазню;– абавязак пабудаваць на належным месцы ратушу, каля якой будуць крамніца, хлебныя клеткі і пастрыгальная камора, мерная бочка і медніца з месцкім сцягам;– неабходнасць мець 12 райцаў, якія разам з войтам штогод будуць выбіраць двух бурмістраў;– абавязак штогод даваць 60 коп грошай на Вялікдзень у скарб ВКЛ;– абавязак штогод плаціць корчмавы чынш;– абавязак даваць сярэбшчыну;– дазвол збудаваць новы млын на рацэ Свіслач. | КМФ-18. Воп. 1. Спр. 5. Арк. 101–102;Беларускі архіў. Т. 3. Мінск, 1930. С. 3–5. | старабеларуская |
| 2 | 21.10.1547 | Прывілей караля польскага і вялікага князя літоўскага Жыгімонта ІІ Аўгуста мяшчанам места Менск, чые дамы і маёнткі былі ў замку і згарэлі падчас пажару ў 1546 г., аб вызваленні іх ад выплаты сярэбшчыны, ардыншчыны, мядовай і піўной капшчыны, гарэлкавай і іншых падаткаў і мытаў на 10 гадоў з 1 верасня 1547 г.*Згадваецца, што захоўваецца абавязак даваць падводы і стацыі для паслоў і ганцоў, а таксама захоўваюцца ўсе падаткі для мяшчан, чые дамы і маёмасць не былі ў замку і не згарэлі*  | КМФ-18. Воп. 1. Спр. 31. Арк. 140–141;Беларускі архіў. Т. 3. С. 14–15. | старабеларуская |
| 3 | 28.12.1552 | Прывілей караля польскага і вялікага князя літоўскага Жыгімонта ІІ Аўгуста мяшчанам места Менск аб пацвярджэнні нямецкага Майтборскага права ў сувязі з пажарам у Менскім замку і знішчэнні ўсіх лістоў і прывілеяў | КМФ-18. Воп. 1. Спр. 28. Арк. 115–117 адв.;Беларускі архіў. Т. 3. С. 16–18. | старабеларуская |
| 4 | 10.03.1571 | Прывілей караля польскага і вялікага князя літоўскага Жыгімонта ІІ Аўгуста мяшчанам места Менск аб дазволе праводзіць двухтыднёвыя кірмашы два разы на год – у дзень святога прарока Іллі і ў дзень рымскага свята Тры Каралі – без выплаты мыта купцамі, але з выплатай маставога падатку (купцамі – паўгрошы, сельскімі людзьмі – па пенязі)*Згадваецца, што ў выніку вайны з вялікім князем маскоўскім, частага праходу праз горад палкоў ВКЛ і праезду паслоў, неўраджайных гадоў мяшчане збяднелі, пасля вайны пачалі будаваць новыя дамы на новых месцах, у тым ліку уласным коштам збудавалі масты праз раку Свіслач* | КМФ-18. Воп. 1. Спр. 50. Арк. 372 адв.–373 адв.;Беларускі архіў. Т. 3. С. 31–33. | старабеларуская |
| 5 | 12.01.1591 | Прывілей караля польскага і вялікага князя літоўскага Жыгімонта ІІІ на пацвярджэнне нямецкага “Майтборскага” права і вольнасцей, нададзеных месту Менск папярэднімі каралямі і вялікімі князямі, на збудаванне ратушы і вызваленне карчмы ад падаткаў для фінансавання яе будаўніцтва, на наданне герба (для размяшчэння на месцкай пячатцы і на ратушы) з выявай Унебаўзяцця Панны Марыі | КМФ-18. Воп. 1. Спр. 77. Арк. 233–237 адв.;Беларускі архіў. Т. 3. С. 42–47. | старабеларуская |
| 6 | 11.09.1592 | Прывілей караля польскага і вялікага князя літоўскага Жыгімонта ІІ Аўгуста аб дазволе Бярэзскаму праваслаўнаму шпітальнаму саборнаму брацтву пабудаваць за ўласны кошт драўляны шпіталь для догляду за хворымі людьмі, а таксама пабудаваць або набыць гатовы дом для сходаў брацтва, адкрыць школу для дзяцей з вывучэннем грэчаскай і рускай (старабеларускай) моў*Згадваецца, што брацкі дом вызваляецца ад пастояў і падаткаў, усім людзям дазваляецца рабіць фундушы на шпіталь і брацтва* | КМФ-18, Воп. 1. Спр. 77. Арк. 319 адв.–319;Беларускі архіў. Т. 3. С. 63–65. | старабеларуская |
| 7 | 18.03.1633 | Прывілей караля польскага і вялікага князя літоўскага Уладзіслава IV аб дазволе дзейнасці праваслаўнага царкоўнага брацтва пры царкве і манастыры Апосталаў Пятра і Паўла ў месце Менск у адпаведнасці з правіламі, нададзенымі патрыярхам канстанцінопальскім Ераміем і пацверджанымі Жыгімонтам ІІІ; аб пацвярджэнні правоў брацтва на фальварак Пярэспа ад 22 чэрвеня 1622 г. і млыны ад 26 ліпеня 1601 г., на царкву Нараджэння Багародзіцы ў Менску са шпіталем і жаночым манастыром, на грунты, падараваныя крычаўскай і аўлучыцкай старосцінай княгіняй Евай Баркалабаўнай Корсакаўнай Саламярэцкай і яе дзецьмі*Згадваецца, што брацтва было фундавана маршалкавай Багданавай Стэцкевічавай 6 лістапада 1613 г.* | КМФ-18. Воп. 1. Спр. 106. Арк. 73–75 адв.;Беларускі архіў. Т. 3. С. 132–133. | старабеларуская |
| 8 | 28.11.1748 | Прывілей караля польскага і вялікага князя літоўскага Аўгуста ІІІ аб дазволе мінскаму райцы і аптэкару шляхетнаму Яну Давіду Шэйбе адкрыць першую ў Мінску аптэку ў камяніцы, з каралеўскім гербам над ёй, з вызваленнем яе ад судоў, выплаты падаткаў, з забаронай іншым адкрываць аптэкі ў Мінску і прадаваць медыкаменты | КМФ-18. Воп. 1. Спр. 176. Арк. 232–233;Беларускі архіў. Т. 3. С. 302–303. | польская |
|  |  | **Актавыя дакументы** |  |  |
| 9 | 16.07.1600 | Скарга лентвойта, бурмістраў, райцаў, лаўнікаў і ўсяго паспольства мяшчан места Мінск на віцебскага ваяводзіча пана Самуэля Паца аб рабаванні тавараў з крам, нападзе на ратушу і вызваленне вязняў, стрэлах па вокнах, кіданні камянёў, збіцці слугі цэхмістраСазнанне вознага Мінскага ваяводства Паўла Сенніцкага аб аглядзе вокнаў і святліц ратушы, слядоў ад стрэлаў, кідання камянёў, раненняў збітага і параненага слугі цэхмістра*Згадваецца “ратуш тутошний места господарского Менского нового ку оздобе месту на рынку збудованый”* | Ф. 1727. Воп. 1. Спр. 1. Арк. 914 адв.–915 | дакумент часткова пашкоджаны, рэстаўраваны, старабеларуская, польская |
| 10 | 06.06.1622 | Ліст мінскага земскага суддзі Марціна Валадковіча яго жонцы смаленскай ваяводзянцы Дароце Дарагастайскай на валоданне Макаравічаўскім домам, мяшчанамі, грунтамі, агародамі на новым месцы насупраць ратушы ў Мінску*Згадваецца дом “Макаравічаўскі” – былое валоданне Крыштафа Макаровіча, яго размяшчэнне паміж дамамі і пляцамі мяшчан Івана Бычка і Івана Злотніка* | Ф. 1727. Воп. 1. Спр. 3. Арк. 90–91 адв. | дакумент часткова пашкоджаны, рэстаўраваны, старабеларуская, польская |
| 11 | 03.01.1641 | Выракальны ліст мінскай земскай суддзінай Дароты Дарагастайскай Марцінавай Валадковічавай мінскаму земскаму пісару пану Крыштафу Валадковічу на Макаравічаўскі дом з мяшчанамі, грунтамі, агародамі на новым (пагарэлым пасля пажару) месцы насупраць ратуша ў Мінску | Ф. 1727. Воп. 1. Спр. 3. Арк. 213–214 адв. | дакумент моцна пашкоджаны, рэстаўраваны, старабеларуская, польская |
| 12 | 04.02.1641 | Ліст мінскага стольніка Яна Ярашавіча Жыжэмскага і яго жонкі Ганны Есьманаўны Юрыю Гарабурдзе і яго жонцы Крысціне Завішанцы на продаж пляца з двума мураванымі склепамі і новай пабудовай на рынку насупраць ратуша ў Мінску*Згадваецца, што пляц межаваў з аднаго боку з домам аршанскага старосты князя Грыгорыя Ежы Друцкага-Горскага, з другога – з пляцам мінскага старосты, пісара ВКЛ Крыштафа Завішы* | Ф. 1727. Воп. 1. Спр. 3. Арк. 251–252 адв. | дакумент часткова пашкоджаны, рэстаўраваны, старабеларуская, польская |
| 13 | 23.12.1645 | Тастамент мінскай райчынай Гальшкі Шышанкі Андрэевай Якімовічавай*Згадваюцца дом на вуліцы Юр’еўскай у Мінску з грунтамі, пабудовамі, садам, агародамі і гумном, мінскі магістрат, ратуша, Траецкая гара, царква Апосталаў Пятра і Паўла, кляштар і манастыр* | Ф. 1727. Воп. 1. Спр. 3. Арк. 1167–1172 адв. | дакумент моцна пашкоджаны, рэстаўраваны, старабеларуская, польская |
| 14 | 23.05.1649 | Тастамент мяшчанкі Марыны Лукашаўны Пашкевічаўны Станіслававай Падоскай*Згадваецца двор з мурам на вуліцы Валочнай, ратуша, царква і манастыр Апосталаў Пятра і Паўла, шпіталь брацтва Св. Ганны* | Ф. 1727. Воп. 1. Спр. 3. Арк. 1296–1299 адв. | дакумент часткова пашкоджаны, рэстаўраваны, старабеларуская, польская |
| 15 | 28.07.1663 | Сазнанне мешчаніна Дзмітра Слуцкага аб продажы бурмістру Мірону Філіповічу і яго жонцы Марыне Ігнатаўне шпіхлера (зернясховішча) на ратушным грунце, размешчанага насупраць царквы Св. Духа, каморы і пляца Карляроўскага за 70 коп грошай літоўскіх | Ф. 1816. Воп. 1. Спр. 1. Арк. 22–23 адв. | дакумент часткова рэстаўраваны, польская |
| 16 | 22.10.1663 | Сазнанне мяшчанкі Ганны Астафавай Шышчанкі Фёдаравай Барысовічавай праз свайго апекуна, мінскага райцу Паўла Алісевіча аб продажы крамнага пляца (без пабудоў) у Галоўным радзе купцу Дзям’яну Сідаровічу за 600 злотых польскіх*Згадваецца, што пляц межаваў з аднаго боку з пляцам мінскага бурмістра Андрэя Арцёмавіча Шышкі, з другога боку – з пляцам мінскага бурмістра Філіпа Замбрыцкага, з тыльнага боку – з саляным радам* | Ф. 1816. Воп. 1. Спр. 1. Арк. 45–47 адв. | дакумент часткова пашкоджаны, рэстаўраваны, польская |
| 17 | 21.04.1665 | Сазнанне лаўніка Рамана Пашкевіча аб продажы крамнага пляца ў Галоўным радзе мешчаніну і купцу Пятру Самовічу і яго жонцы*Згадваецца, што пляц межаваў з аднаго боку з крамай пана Мікіты Якімовіча, з другога боку – з межавай брамай ратушы* | Ф. 1816. Воп. 1. Спр. 1. Арк. 132–133 адв. | дакумент часткова пашкоджаны, рэстаўраваны, польская |
| 18 | 08.06.1665 | Ліст мінскага бурмістра Мірона Філіповіча мінскаму мешчаніну Арцёму Каскевічу аб продажы крамы з падвойнымі дзвярыма на ратушным грунце насупраць царквы Св. Духа і ад ратушнай брамы насупраць крамы Лукаша Уласавіча за 140 коп грошай літоўскіх | Ф. 1816. Воп. 1. Спр. 1. Арк. 148–148 адв. | дакумент часткова пашкоджаны, рэстаўраваны, польская |
| 19 | 03.01.1668 | Ліст мінскага мешчаніна Радзькі Юравіча Ладына шляхетнаму Яўмену Пятровічу аб продажы пляца зямлі на Траецкай гары за 1 тысячу польскіх злотых*Згадваецца, што пляц межаваў з аднаго боку з пляца мінскага лаўніка і злотніка Паўла Грагоравіча, з другога боку – з пляцам цэхмістра Макара Івановіча, з тыльнага боку – з пляцам “ратушным чыншавым”* | Ф. 1816. Воп. 1. Спр. 1. Арк. 416–418 адв. | старабеларуская, польская |
| 20 | 11.06.1668 | Сазнанне мінскага мешчаніна шавецкага цэхмістра Якуба Маслоўскага ўліўковага запісу шавецкаму цэхмістру Стэфану Паўловічу і яго жонцы Аксінні Пошыкаўне на краму ў шавецкім радзе насупраць ратушы за 100 польскіх злотых*Згадваецца, што крама межавала з крамкамі, з другога боку – з вугальнымі шавецкімі цэхавымі крамамі, з тыльнага боку – з “цёмнымі” крамамі* | Ф. 1816. Воп. 1. Спр. 1. Арк. 439–439 адв., 446 | дакумент размешчаны на непаслядоўных старонках, польская |
| 21 | 10.01.1671 | Ліст Яна Анісімавіча Філіповіча аб продажы крамы з пляцам у Галоўным радзе за 500 коп грошай літоўскіх купцу Аляксандру Федаровічу*Згадваецца, што крама знаходзілася каля крам Даніэля Алісевіча, бурмістра Яна Пятроўскага, крамак салянога рада па дарозе ад ратуша* | Ф. 1816. Воп. 1. Спр. 1. Арк. 701–703 | польская |
| 22 | 05.09.1671 | Сазнанне лахаўляніна Івана Лапуцькі аб незаконным заворванні нівы за местам Мінск, побач з ратушным грунтам і нівай манастыра Апосталаў Пятра і Паўла і аб добраахвотным намеры саступіць ніву мінскаму слесару Базылю Пакладовічу*Згадваецца, што ніва выходзіла да дарогі на Трасцянец, тылам – да ракі Свіслач* | Ф. 1816. Воп. 1. Спр. 1. Арк. 709–710 | польская |
| 23 | 03.01.1675 | Дароўны ліст урада Мінскага магістрата кравецкаму цэхмістру Паўлу Мірановічу на ратушны пляц Пятрозаўшчынскі на Траецкай гары для адбудовы за ўласныя грошы зруйнаваных падчас вайны двух млыноў на рацэ Свіслачы*Згадваецца, што П. Мірановіч штогод настойліва прасіў (“molestował”) аб продажы яму гэтай зямлі для пабудовы млыноў* | Ф. 1816. Воп. 1. Спр. 1. Арк. 858–859 адв. | польская |
| 24 | 12.03.1675 | Запіс аб перадачы ў валоданне бурмістру Юрыю Яўсовічу пляца ў саляным радзе*Згадваюцца што пляц межаваў з пляцам і крамамі Зузінскай, хлявамі, крамай майстра кушнерскага цэха Пятра Самовіча і ратушнымі пляцамі*  | Ф. 1816. Воп. 1. Спр. 1. Арк. 872–873 | польская |
| 25 | 05.07.1678 | Cазнанне ўраднікаў Мінскага магістрата аб продажы Андрэю Вярцянку і яго жонцы Наталлі пляца з нівай Пятрозаўшчынскага на Траецкай гары*Згадваецца, што пляц знаходзіўся на рагу па шляху да “Васкрасення” паміж з аднаго боку вулачкай, што ішла з вуліцы Вялікай Віленскай да ракі Свіслачы, з другога боку – з гумном лаўніка Яўмена Пятровіча Астроўскага, з тылу пляц межаваў з ратушнай нівай* | Ф. 1816. Воп. 1. Спр. 54. Арк. 909–911 адв. | польская |
| 26 | 08.10.1678 | Сазнанне Васіля Харлаповіча аб падараванні жонцы Марыне Адзярышанцы і іх дзецям дома на Траецкай гары і крамы ў саляным радзе на Новым Рынку каля ратушы | Ф. 1816. Воп. 1. Спр. 54. Арк. 938–938 адв. | аркушы пераблытаны, польская |
| 27 | 23.09.1680 | Сазнанне мешчаніна Фёдара Макоўскага і яго жонкі Ганны Мікалаеўны аб продажы ратушнага пляца з будынкам на Траецкай гары мешчаніну Габрыэлю Стэфановічу і яго жонцы Марыне Цішковічаўне за 30 польскіх злотых *Згадваецца, што пляц межаваў з аднаго боку з домам кравецкага цэхмістра Паўла Мірончыка, з другога – з ракой, з трэцяга – з вулачкай, па якой ходзяць “па ваду” за мостам* | Ф. 1816. Воп. 1. Спр. 54. Арк. 1095-1096 | дакумент часткова рэстаўраваны, польская |
| 28 | 29.10.1680 | Сазнанне ўраднікаў Мінскага магістрата аб патрэбе грошай на адбудову двух млыноў з мостам, якія згарэлі 24 жніўня 1680 г.; на адмежаванне меставых (гарадскіх) грунтаў ад грунтаў маёнтка Тарасава; на прыняцце пасла Каралеўства Польскага, велюнскага кашталяна Канстанціна Тамінскага, які вяртаўся з Масквы; аб продажы мешчаніну Сільвестру Скіловічу і яго жонцы Ганне Чарткоўне пляца насупраць замка на Траецкай гары на беразе ракі Свіслачы з дазволам валодаць і распараджацца, але не прадаваць, не дараваць, не застаўляць, не замяняць, не арандаваць яго святарам, манахам, шляхце і яўрэям*Згадваецца штогадовая выплата квоты за пляц, які межаваў з аднага боку з пляцам Паўлавай Мірончыкавай, з другога боку – з мясцовым ратушным пляцам, на якім жыў млынар* | Ф. 1816. Воп. 1. Спр. 54. Арк. 1105–1106 адв. | дакумент часткова пашкоджаны, рэстаўраваны, польская |
| 29 | 1747–1748 | Актавая кніга Мінскага магістрата за 1747–1748 гг. | Ф. 1816. Воп. 1. Спр. 7. Арк. 1–563 адв. | польская |
| 30 | 1749–1751 | Актавая кніга Мінскага магістрата за 1749–1751 гг. | Ф. 1816. Воп. 1. Спр. 8. Арк. 1–784. | польская |
|  |  | **Дакументы са справы аб межавой спрэчцы паміж горадам Мінскам і Канстанцінам Вярыгам** |  |  |
| 31 | 30.05.1783 | Інвентар Мінскага староства з апісаннем:– мінскага замка: са Старога Рынку праз нізкі замкавы мост уваход у замкавы вольны вялікі пляц; па левай руцэ судовыя ізбы, два мураваныя склепы каля знішчанага пажарам вялікага драўлянага будынка, пры іх трэці, крыты драніцамі склепік “kosztem całego woiewodztwa” для захоўвання архіва Мінскага гродскага суда з жалезнымі кратамі на вокнах і над дзвярыма, дзверы на завесах; агароджаны дзядзінчык – дворык з жылым будынкам (сені, ізба, камора і пякарня), у якім у 1775 г. знаходзілася мінская гродская, а затым магдэбургская канцылярыі; – мітрапаліцкай юрыдыкі мінскага замка, дзе знаходзілася уніяцкая царква, плябанія з рознымі пабудовамі і дзядзінцам;– юрыдыкі Валадковіча з 12 дамамі мяшчан;– старосцінскай юрыдыкі з яўрэйскімі дамамі без пляцаў;– сенажацей, грунтаў, павіннасцей жыхароў мінскага замка | Ф. 147. Воп. 3. Спр. 24857а. Арк. 165–182. | польская |
| 32 | 25.05.1752 | Карта межавання Веснінскіх вотчынных грунтаў з сёламі і лясамі, складзеная Юзафам Кунцэвічам, на якой пазначана частка плана горада Мінска, у тым ліку мінскі замак, гарадскі вал і Юр’еўская брама | Ф. 147. Воп. 3.Спр. 24857 а. Арк. 199. | польская |
|  |  | **Дакументы па гісторыі будынка Мінскай ратушы****канца XVIII – першай паловы XIX ст.** |  |  |
| 33 | 1795 | Тапаграфічнае апісанне губернскага горада Мінска за 1795 г., дзе пад №1 8 пазначана “мураваная ратуша і пры ёй партыкулярная аптэка” | Ф. 295. Воп. 1. Спр. 9408. Арк. 57. | руская |
| 34 | 1798 | Журналы пасяджэнняў Мінскай гарадской думы за 2 студзеня – 7 мая 1798 г., на якіх разглядаліся пытанні аб рэканструкцыі будынка Мінскай гарадской ратушы | Ф. 24. Воп. 1. Спр. 3. Арк. 1–42. | руская |
| 35 | 21.01.1798 | Журнал пасяджэння Мінскай гарадской думы ад 21 студзеня 1798 г., на якім быў разгледжаны праект мінскага губернскага архітэктара Фёдара Крамера на перабудову будынка Мінскай ратушы і вылучэнне на гэтыя працы адпаведных сродкаў | Ф. 24. Воп. 1. Спр. 3. Арк. 8–8адв. | руская |
| 36 | 1834 | Справа па прапанове мінскага губернатара аб рамонце пакояў у будынку Мінскай ратушы, у якіх знаходзілася гарадская паліцыя | Ф. 446. Воп. 1. Спр. 51. Арк. 1–8. | руская |
| 37 | 05.10.1834 | Рапарт мінскага губернскага архітэктара Казіміра Хршчановіча ад 5 кастрычніка 1834 г. аб выкананні работ па рамонце пакояў у будынку Мінскай ратушы, у якіх знаходзілася гарадская паліцыя | Ф. 446. Воп. 1. Спр. 51. Арк. 5. | руская |
| 38 | 1837 | Справа паводле рапарта памочніка мінскага губернскага архітэктара аб рамонце печаў галоўнай гаўптвахты, якая знаходзілася ў будынку Мінскай ратушы | Ф. 446. Воп. 1. Спр. 309. Арк. 1–20. | руская |
| 39 | 28.04.1837 | Рахунак на рамонт печаў у галоўнай гаўптвахце, якая знаходзілася ў будынку Мінскай ратушы | Ф. 446. Воп. 1. Спр. 309. Арк. 2–5 адв. | руская |
| 40 | 19.11.1837 | Рапарт мінскага губернскага архітэктара Казіміра Хршчановіча ў Мінскую губернскую будаўнічую камісію аб выкананні работ па рамонце памяшканняў у галоўнай гаўптвахце, якая знаходілася ў будынку Мінскай ратушы | Ф. 446. Воп. 1. Спр. 309. Арк. 15–15 адв. | руская |
| 41 | 1838—1839 | Справа паводле рапарта Мінскай гарадской думы аб рамонце печаў і комінаў у будынку Мінскай ратушы  | Ф. 446. Воп. 1. Спр. 361. Арк. 1–22. | руская |
| 42 | 07.11.1838 | Рахунак на рамонт печаў у будынку Мінскай ратушы, дзе знаходзілася Мінская гарадская дума  | Ф. 446. Воп. 1. Спр. 361. Арк. 4–7. | руская |
| 43 | 23.05.1839 | Рапарт мінскага гарадскога галавы ў Мінскую губернскую будаўнічую камісію ад 23 мая 1839 г. аб выкананні работ па рамонце печаў і комінаў у будынку Мінскай ратушы | Ф. 446. Воп. 1. Спр. 361. Арк. 15–16 адв. | руская |
| 44 | 1843–1844 | Справа паводле рапарта Мінскай гарадской думы аб рамонце будынка Мінскай ратушы | Ф. 446. Воп. 1. Спр. 439. Арк. 1–40. | руская |
| 45 | 26.03.1843 | Рапарт Мінскай гарадской думы ў Мінскую губернскую будаўнічую камісію ад 26 сакавіка 1843 г. аб неабходнасці рамонту будынка Мінскай ратушы | Ф. 446. Воп. 1. Спр. 439. Арк. 1–1 адв. | руская |
| 46 | 30.04.1843 | Рапарт мінскага губернскага архітэктара Казіміра Хршчановіча ў Мінскую губернскую будаўнічую камісію ад 30 красавіка 1843 г. аб падрыхтоўцы рахунку на рамонтныя парцы ў будынку Мінскай ратушы | Ф. 446. Воп. 1. Спр. 439. Арк. 3. | руская |
| 47 | 30.04.1843 | Рахунак на рамонт будынка Мінскай ратушы  | Ф. 446. Воп. 1. Спр. 439. Арк. 14–16. | руская |
| 48 | 1843 | Вопіс выкананых прац па рамонце Мінскай ратушы за 1843 г. | Ф. 446. Воп. 1. Спр. 439. Арк. 31—32. | руская |
| 49 | 1843–1844 | Справа Мінскай гарадской думы аб размяшчэнні Мінскага гарадавога магістрата ў будынку Мінскай ратушы | Ф. 24. Воп. 1. Спр. 75. Арк. 1–40. | руская |
| 50 | 14.12.1843 | Адносіна Мінскага гарадавога магістрата ў Мінскую гарадскую думу ад 14 снежня 1843 г. аб неабходнасці перамяшчэння магістрата разам з архівам у будынак Мінскай ратушы | Ф. 24. Воп. 1. Спр. 75. Арк. 5–5 адв. | руская |
| 51 | 1845 | Справа Мінскай гарадской думы паводле рапарта кіраўніка мінскай гарадской музыкі Вікенція Стефановіча аб рамонце памяшканняў гарадской музычнай школы, якая знаходзілася ў будынку Мінскай ратушы | Ф. 24. Воп. 1. Спр. 133. Арк. 1–4. | руская |
| 52 | 03.04.1845 | Указ Мінскай губернскай будаўнічай камісіі ў Мінскую гарадскую думу ад 3 красавіка 1845 г. аб усталяванні на вежы Мінскай ратушы спецыяльнай пажарнай сігналізацыі | Ф. 24. Воп. 1. Спр. 132. Арк. 7. | руская |
| 53 | Красавік 1845 | Чарцёж вежы Мінскай ратушы з праектам усталявання спецыяльнай пажарнай сігналізацыі | Ф. 24. Воп. 1. Спр. 132. Арк. 46. | руская |
| 54 | 25.07.1845 | Рапарт кіраўніка мінскай гарадской музыкі Вікенція Стефановіча ў Мінскую гарадскую думу ад 25 ліпеня 1845 г. аб неабходнасці рамонту памяшканняў гарадской музычнай школы, якая знаходзілася ў будынку Мінскай ратушы | Ф. 24. Воп. 1. Спр. 133. Арк. 1–1 адв., 3. | руская |
| 55 | 1847–1849 | Справа Мінскай гарадской думы аб справаздачы мінскага гарадскога тэатра, які знаходзіўся ў будынку Мінскай ратушы, за 1847–1849 гг. | Ф. 24. Воп. 1. Спр. 348. Арк. 1–12. | руская |
| 56 | 1847 | Пералік выкарыстаных сродкаў для абсталявання мінскага гарадскога тэатра ў будынку Мінскай ратушы за 1847 г.  | Ф. 24. Воп. 1. Спр. 348. Арк. 6. | руская |
| 57 | 1851–1859 | Справа Мінскай гарадской думы аб разбурэнні будынка Мінскай ратушы і арэндзе будынка для часовага размяшчэння гарадскіх прысутных месцаў | Ф. 24. Воп. 1. Спр. 418. Арк. 1–128. | руская |
| 58 | 18.06.1851 | Інвентар будынка Мінскай гарадской ратушы, які знаходзіўся на плошчы Высокага Рынка ў 1-й частцы горада Мінска | Ф. 24. Воп. 1. Спр. 418. Арк. 13–14 адв. | руская |
| 59 | Ліпень 1851 | Праект кантракта Мінскай гарадской думы на арэнду і перабудову 3-павярховага мураванага будынка дваран Ланеўскіх на плошчы Высокага Рынка ў 1-й частцы горада Мінска для размяшчэння Мінскіх гарадскіх прысутных месцаў  | Ф. 24. Воп. 1. Спр. 418. Арк. 5–6. | руская |
| 60 | 20.08.1851 | Указ Мінскага губернскага праўлення ў Мінскую гарадскую думу ад 20 жніўня 1851 г. аб разбурэнні будынка Мінскай гарадской ратушы | Ф. 24. Воп. 1. Спр. 418. Арк. 1–4 адв. | руская |
| 61 | 1853 | Справа Мінскай гарадской думы аб стварэнні камісіі па разбурэнні будынка Мінскай гарадской ратушы | Ф. 24. Воп. 1. Спр. 589. Арк. 1–8. | руская |
| 62 | 05.02.1853 | Распараджэнне начальніка Мінскай губернскай канцылярыі мінскаму губернскаму архітэктару ад 5 лютага 1853 г. аб арганізацыі прац па разбурэнні будынка Мінскай ратушы | Ф. 24. Воп. 1. Спр. 589. Арк. 7–8. | руская |
| 63 | 16.02.1853 | Адносіна Камітэта, створанага для выкання прац па разбурэнні муравага будынка Мінскай ратушы, у Мінскую гарадскую думу ад 16 лютага 1853 г. | Ф. 24. Воп. 1. Спр. 589. Арк. 1. | руская |
| 64 | 1859–1860 | Справа Мінскай гарадской думы аб разбурэнні мураванага будынка Мінскай ратушы  | Ф. 24. Воп. 1. Спр. 1138. Арк. 1–27 адв. | руская |
| 65 | 17.06.1860 | Адносіна канцылярыі мінскага губернатара ў Мінскую гарадскую думу ад 17 чэрвеня 1860 г. аб падрыхтоўцы справаздачы аб разбурэнні будынка Мінскай гарадской ратушы і выкарыстанні будаўнічых матэрыялаў пасля яе разборкі для патрэб горада | Ф. 24. Воп. 1. Спр. 1138. Арк. 17–18 адв. | руская |

Складальнікі:

Вядучы навуковы супрацоўнік У.М. Дзянісаў

Загадчык аддзела старажытных актаў А.Ф. Раманкевіч

Дырэктар архіва М.М. Глушакоў

12.03.2024